En bitter strid om forældremyndigheden til to piger på 11 og fem år betyder nu, at deres mor, en 43-årig dansk kvinde, der oprindeligt kommer fra Nordjylland, jagtes over hele Europa af politiet, siger pigernes amerikanske far. Børnenes far, Bart Critser fra Houston i Texas, siger til TV 2, at kvinden er på flugt, og at hun er gået under jorden med de to piger. Det sker, efter Østre Landsret i Danmark 29. januar i år afgjorde, at hun skal aflevere børnene til deres far i USA, som i dag har fuld forældremyndighed. - Vi ved ikke, hvor de er henne nu, om de er i Danmark eller i Tyskland eller et andet sted i Europa, siger Bart Critser til TV 2. Hos Københavns Politi bekræfter man, at man har sagen, og at den efterforskes, men derudover ønsker Københavns Politi ikke at oplyse yderligere. TV 2 har en kopi af afgørelsen fra Østre Landsret 29. januar, og den fastslår, at den 43-årige kvinde tilbageholder de to børn i strid med børnebortførelseslovens paragraf 10. Den handler om internationale tilbageholdelser af børn i strid med Haager-konventionen , en international konvention om børnebortførelser over landegrænser fra 1980, som Danmark tiltrådte i 1991. Hos Københavns Politi bekræfter man, at man har sagen, og at den efterforskes, men derudover ønsker Københavns Politi ikke at oplyse yderligere. TV 2 har en kopi af afgørelsen fra Østre Landsret 29. januar, og den fastslår, at den 43-årige kvinde tilbageholder de to børn i strid med børnebortførelseslovens paragraf 10. Den handler om internationale tilbageholdelser af børn i strid med Haager-konventionen , en international konvention om børnebortførelser over landegrænser fra 1980, som Danmark tiltrådte i 1991. Delt forældremyndighed Bart Critser fortæller, at han har været gift med den 43-årige danske kvinde i ti år, men at parret blev skilt sidste år. Parret havde delt forældremyndighed, men i juli sidste år fik den 43-årige kvinde lov til at tage børnene med til Danmark for at besøge kvindens mor, men hun vendte ikke tilbage med børnene. I august nægtede kvinden at aflevere børnene til deres far. I september sidste år blev skilsmissen mellem børnenes forældre endelig, og Bart Critser fik fuld forældremyndighed, har han fortalt lokale medier i Mississippi, hvor parret boede. Hans oplysninger bekræftes i afgørelsen fra Østre Landsret og af en tidligere afgørelse i sagen fra Københavns Byret 17. oktober sidste år, som TV 2 også har kopi af. 29. januar i år afgjorde landsretten altså, at kvinden skulle udlevere børnene til deres far, og 6. februar skulle Bart Critser have hentet pigerne på deres opholdssted i Danmark. Men der var ingen i lejligheden. - Naboerne sagde, at de ikke havde set hende (navn udeladt) og pigerne i fire dage, fortæller han. Siden har pigerne og deres mor været på flugt, og ifølge Bart Critser er hun og pigerne senest set 13. februar af et overvågningskamera ved den dansk-tyske grænse i en bil med svenske nummerplader - men den oplysning har det ikke været muligt at få bekræftet hos Københavns Politi. - Jeg savner mine børn, og det er frygteligt ikke at vide, hvor de er, og hvordan de har det, siger Bart Critser. TV 2 har forsøgt at få en kommentar fra den 43-årige kvinde, men det er ikke lykkedes at få kontakt til hende, hverken pr. mail eller telefon. Advokat Peter Ølholm bekræfter, at han var kvindens beskikkede advokat i Østre Landsret. Han oplyser til TV 2, at han ikke har kontakt til hende, og at han ikke ved, hvor hun og børnene opholder sig

Opsummering:
Østre Landsret har afgjort, at en nordjysk kvinde skal aflevere børnene til deres far, som bor i USA. Hun er gået under jorden med børnene, to piger på 11 og fem år.